Ing kimia, orbital molekul (MO) iku sawijining fungsi matématika kang nggambaraké prilaku gelombang saka èlèktron ing sawijining molekul. Fungsi iki bisa dipigunakaké kanggo ngetung sipat kimia lan fisik kaya ta kamungkinan nemokaké èlèktron ing sawijining dhaérah tinamtu. Istilah orbital dikenalaké déning Robert S. Mulliken ing taun 1932 minangka singkatan saka fungsi gelombang orbital siji-èlèktron. Ing tingkat dhasar, istilah iki dipigunakaké kanggo nggambaraké dhaérah ing papan ing ngendi fungsi iki duwé amplitudo sing signifikan. Orbital molekul biasané digawé kanthi nggabungaké orbital atom utawa orbital hibrida saka saben atom molekul, utawa orbital molekul liyané saka golongan atom.
Fock (ing basa Inggris)